paragraph_text: Mirza Džomba (Rijeka, 28. veljače 1977.) je hrvatski rukometni reprezentativac bosanskohercegovačkih korijena i bivši član hrvatskog rukometnog prvoligaša RK Croatia Osiguranja (Zagreb). Igrao na poziciji desnog krila i jedan je od najboljih desnih krila na svijetu. Taj 191 cm visoki igrač klupsku je karijeru započeo u RK Zamet. Karijera ga je dalje vodila u RK Badel Zagreb, mađarski Fotex Veszprém, od 2004. godine, u Ciudad Real, a od 2007. igra za Croatia osiguranje Zagreb. S hrvatskom rukometnom reprezentacijom, za koju je odigrao 173 utakmica i postigao 667 golova, osvojio je zlata na SP 2003. u Portugalu i OI 2004. u Ateni, te srebro na SP 2005. u Tunisu. Kao član Hrvatske rukometne reprezentacije 2004. dobitnik je Državne nagrade za šport "Franjo Bučar"